CELEX: 32017D0009
Language: sl
Date: 2017-01-04 00:00:00
Title: Izvedbeni sklep Komisije (EU) 2017/9 z dne 4. januarja 2017 o odobritvi določenih laboratorijev v Maroku in Tajvanu za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih (notificirano pod dokumentarno številko C(2016) 8803) (Besedilo velja za EGP. )

6.1.2017   
            
            
               SL
            
            
               Uradni list Evropske unije
            
            
               L 3/32
            
         IZVEDBENI SKLEP KOMISIJE (EU) 2017/9
   z dne 4. januarja 2017
   o odobritvi določenih laboratorijev v Maroku in Tajvanu za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih
   
      
         (notificirano pod dokumentarno številko C(2016) 8803)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3(2) Odločbe,
   ob upoštevanju naslednjega:
   
               (1)
            
            
               Z Odločbo 2000/258/ES je bil laboratorij Agence française de sécurité sanitaire des aliments (v nadaljnjem besedilu: AFSSA) v mestu Nancy v Franciji imenovan za pristojni inštitut za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini. AFSSA je sedaj združen z uradom Agence nationale de sécurité sanitaire de l'alimentation, de l'environnement et du travail (ANSES) v Franciji.
            
         
               (2)
            
            
               Odločba 2000/258/ES med drugim določa, da mora ANSES oceniti laboratorije v tretjih državah, ki so predložili vloge za izvajanje seroloških testov za nadzorovanje učinkovitosti cepiva proti steklini.
            
         
               (3)
            
            
               Pristojni organ Maroka je predložil vlogo za odobritev laboratorija „Service du Contrôle et des Expertises de l'Office National de Sécurité Sanitaire des Produits Alimentaires“ v mestu Rabat, ANSES pa je za ta laboratorij pripravil in Komisiji poslal pozitivno ocenjevalno poročilo dne 19. oktobra 2016.
            
         
               (4)
            
            
               Pristojni organ Tajvana je predložil vlogo za odobritev laboratorijev Epidemiology Research Division in Biologics Division v okviru Animal Health Research Institute v mestu New Taipei City, ANSES pa je za navedena laboratorija pripravil in Komisiji poslal pozitivno ocenjevalno poročilo dne 19. oktobra 2016.
            
         
               (5)
            
            
               Laboratorij „Service du Contrôle et des Expertises de l'Office National de Sécurité Sanitaire des Produits Alimentaires“ v mestu Rabat ter laboratorija Biologics Division in Epidemiology Research Division v okviru Animal Health Research Institute v mestu New Taipei City bi bilo zato treba odobriti za izvajanje seroloških testov za nadzorovanje učinkovitosti cepiv proti steklini pri psih, mačkah in belih dihurjih.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih odobrijo naslednji laboratoriji:
   
               (a)
            
            
               Laboratorij „Service du Contrôle et des Expertises de l'Office National de Sécurité Sanitaire des Produits Alimentaires“
               
                           Direction de la Pharmacie et des Intrants Vétérinaires
                        
                     
                           Rue Ikhlass,
                        
                     
                           Cité Yacoub El Mansour,
                        
                     
                           BP 4509 Akkari
                        
                     
                           10120 Rabat
                        
                     
                           MAROKO
                        
                     
         
               (b)
            
            
               Animal Health Research Institute
               
                           Biologics Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAJVAN (R.O.C.)
                        
                     
         
               (c)
            
            
               Animal Health Research Institute
               
                           Epidemiology Research Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAJVAN (R.O.C.)
                        
                     
         Člen 2
   Ta sklep se uporablja od 1. februarja 2017.
   Člen 3
   Ta sklep je naslovljen na države članice.
   
      V Bruslju, 4. januarja 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 79, 30.3.2000, str. 40.